Vrou sterf toe dokters haar per ongeluk balsem | Maroela Media
Ekaterina Fedyaeva (Foto: Daily Sun)
Ekaterina Fedyaeva, van Rusland, is dood tydens die grusame mediese fout toe haar are vol van die chemikalie gepomp is, wat gewoonlik gebruik word om ontbinding te verhoed, het die UK Sun berig.
"Dis moord," het haar ma, Galina Baryshnikova, gesê. "Dit het haar liggaam van binne verteer."
Fedyaeva het verlede maand 'n roetine-operasie by 'n hospitaal in Ulyanovsk ondergaan toe dokters die fout begaan het. Formaldehied word ook as 'n ontsmettingsmiddel gebruik, het die koerant berig.
Sy het twee dae lank pyn verduur voor sy uiteindelik in 'n koma gegaan het.
"Haar bene het beweeg, sy het stuiptrekkings gehad, haar hele liggaam het gebewe," het Baryshnikova verduidelik. "Ek het vir haar kouse, en toe 'n kamerjas aangetrek, en 'n kombers oor haar gegooi, maar sy het só gebewe dat ek dit nie kan beskryf nie."
Fedyaeva was gekoppel aan 'n lewensondersteuningsmasjien, maar sy het uiteindelik weens hart- en longversaking gesterf.
Baryshnikova voer aan dokters het geweet iets is verkeerd, maar hulle het geweier om haar te help. "Die mense wat geopereer het, het reeds geweet dat hulle iets verkeerd in die drup gesit het. Hulle moes dringend opgetree het, maar hulle het niks gedoen nie." 'n Dokter het uiteindelik die fout bely.
Fedyaeva is op 7 April begrawe en 'n kriminele ondersoek duur voort, aldus die berig.
Die naam van die hospitaal is nie bekend gemaak nie. Dis ook nie duidelik watter operasie sy ondergaan het nie.
Verduidelik asb die verskillende drupd
Formalien word in kadawers gebruik sodar dit nie stink nie. Die ander drup is souwater wat ontwatering keer.
Dokters se foute word altyd begrawe.
Kla die doctors aan vir moord en sluit die hospital totdat daar genoeg nuwe personeel is om dit weer oop te maak.